***REŠITVE NALOG ŠTIRINAJSTEGA GRADIVA***

1. Kje v naravi nastane glukoza?

Glukoza nastane v zelenih delih rastlin pri fotosintezi.

1. Kako delimo ogljikove hidrate?

Ogljikove hidrate delimo na monosaharide, disaharide in polisaharide.

1. Glukoza in fruktoza sta monosaharida in imata enako molekulsko formulo, strukturno in racionalno pa različno. Kako imenujemo ta pojav?

Ta pojav se imenuje izomerija. Glukoza ima aldehidno skupino, fruktoza pa ketonsko skupino. Zato je glukoza aldoza, fruktoza pa ketoza.

1. Kako nastanejo disaharidi?

Disaharidi nastanejo iz dveh enot monosaharidov. Dve molekuli monosaharidov se povežeta v disaharid.

1. Med disaharide spadajo maltoza, laktoza in saharoza. Iz katerih dveh enot sta sestavljeni maltoza in saharoza?

Maltoza je sladkor v ječmenovem sladu in je sestavljena iz dveh molekul glukoze.

Saharoza je namizni sladkor in je sestavljena iz glukoze in fruktoze.

1. Kako nastanejo polisaharidi?

Polisaharidi nastanejo z povezovanjem velikega števila molekul monosaharidov.

1. Katera sta dva polisaharida glukoze?

Polisaharida glukoze sta škrob in celuloza.